Angkatan Amanah Merdeka

Angkatan Amanah Merdeka (Amanah) merupakah sebuah pertubuhan sukarela, pertubuhan bukan kerajaan (NGO) yang baru dilancarkan oleh Tengku Razaleigh Hamzah pada 22 Julai 2011 di Memorial Tunku Abdul Rahman di Kuala Lumpur. Urusan pendaftaran sedang diusahakan dengan Pendaftar Pertubuhan (ROS). Amanah bukanlah sebuah parti politik tetapi terdapat desakan ianya menjadi parti politik dan menyertai pembangkang dalam pilihan raya umum akan datang.

Tujuan
Tujuan NGO ini ialah membawa suara rakyat. Misinya untuk menangani rasuah, kronisme, menangangi perkauman, sikap pelampau individu sehingga menimbulkan huru-hara dan pembaziran melibatkan perbelanjaan kerajaan berdasar semangat Perlembagaan Persekutuan.

Pemimpin veteran yang hadir ialah bekas Menteri Penerangan, Tan Sri Abdul Kadir Sheikh Fadzir dan Presiden Parti Kesejahteraan Insan Tanah Air (KITA), Datuk Zaid Ibrahim. Timbalan Presiden Amanah ialah Abdul Kadir , bekas Presiden MCA, Datuk Seri Ong Tee Keat; bekas Timbalan Presiden MIC, Datuk S. Subramaniam; Datuk Seri Wilfred Bumburing; Datuk Seri Bujang Ulis; dan Datuk Seri Daniel Tajem.

Spekulasi
Penubuhan Amanah telah menimbulkan spekulasi bahawa ianya adalah platform untuk memastikan Tengku Razaleigh bersama beberapa timbalan presiden yang lain untuk terus kekal relevan berikutan pengaruh mereka dalam parti komponen Barisan Nasional masing-masing yang semakin merosot  serta bagi memungkinkan beliau sebagai calon alternatif jawatan Perdana Menteri Malaysia untuk Pakatan Rakyat jikalau memenangi Pilihanraya Umum Ke-13 nanti dan sekiranya Datuk Seri Anwar Ibrahim telah didapati bersalah dalam kes mahkahmah yang sedang dihadapi ketika itu.

Pautan luar 
 Laman sesawang rasmi Amanah  
 Laman Facebook Amanah

Rujukan

Pertubuhan sukarela
Pertubuhan bukan kerajaan di Malaysia
Penubuhan 2011 di Malaysia